Kašeľ
Dobrý deň chcem sa spýtať už skoro dva týždne kašlem. Najprv to bol suchý dráždivý dusivy kašeľ. Brala som Mucosolvan, ale kašeľ sa zhoršil. V lekárni mi odporučili Solmucol. Beriem ho od pondelka večera, ale mám pocit že nezaberá, hoci už je kašeľ vlkkejsi,už mi idú hlieny,ale neprestáva.
Dobrý deň.
Ďakujeme za Vašu otázku.
Liek Solmucol sa používa pri všetkých druhoch ochorení dýchacích ciest sprevádzaných zvýšenou tvorbou hustého a väzkého hlienu, ktorý sa nedostatočne vykašliava. Vzhľadom na to, že hlieny sú vlhkejšie a začínate vykašliavať, liek účinkuje správne. V liečbe sa však odporúča pokračovať aspoň 5 dní. Ak ani po tejto dobe nedôjde k zlepšeniu kašľa, bude potrebné kontaktovať lekára.
Prajem skorú úľavu od ťažkostí.
S pozdravom
Mgr. Barbora Bičanovská